
Vilniaus miesto savivaldybės
visuomenės sveikatos biuro direktoriaus 2022 m. liepos 11 d. įsakymu Nr. VĮ-34/22
(Vilniaus miesto savivaldybės
visuomenės sveikatos biuro direktoriaus 2026 m. sausio 27 d. įsakymo Nr. VĮ-11/26 redakcija)
 


VILNIAUS MIESTO SAVIVALDYBĖS VISUOMENĖS SVEIKATOS BIURO 
FINANSŲ VALDYMO SKYRIAUS FINANSININKO 
PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Finansų valdymo skyriaus (toliau – Skyrius) finansininko (toliau – darbuotojas) pareigybė priskiriama specialistų grupei.
2. Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą; 
4.2. turėti ne mažesnę nei 3 (trejų) metų finansinės apskaitos darbo patirtį; 
4.3. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais biudžetinių įstaigų finansų valdymą, finansinę apskaitą, finansų kontrolę, mokesčių ir kitų įmokų apskaičiavimą, deklaravimą, administravimą ir kontrolę; Viešojo sektoriaus apskaitos ir finansinės atskaitomybės standartais (VSAFAS), Viešojo sektoriaus apskaitos konsolidavimo informacine sistema (VSAKIS), Finansų valdymo ir apskaitos informacine sistema (FVAS); Biuro nuostatais, Finansų valdymo skyriaus nuostatais ir kitais Biuro vidaus teisės aktais; 
4.4. išmanyti ir gebėti vadovautis finansinės apskaitos, atskaitomybės ir finansų valdymo reguliavimo pagrindais organizuojant bei planuojant savo veiklą;  
4.5. mokėti naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle (-ėmis), elektroninio pašto programa 
(-omis) ir kt.); 
4.6. sklandžiai dėstyti mintis žodžiu ir raštu, išmanyti teisės aktų ir dokumentų rengimo taisykles ir sugebėti rengti tvarkomuosius, organizacinius dokumentus ir teisės aktų projektus; 
4.7. mokėti valdyti, kaupti, sisteminti, apibendrinti informaciją ir ją panaudoti rengiant išvadas ir pasiūlymus, gebėti analizuoti didelės apimties informaciją, gebėti nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
5.1. tvarko Biuro valstybės ir Vilniaus miesto savivaldybės biudžeto, Europos Sąjungos, užsienio valstybių, tarptautinių organizacijų viešojo sektoriaus subjekto pajamų ir fizinių ir privačių juridinių asmenų lėšų apskaitą, sutikrina apskaitos registrų duomenis su Didžiosios knygos duomenimis; 
5.2. tvarko mokėtinų ir gautinų sumų apskaitą, atlieka registrų ir Didžiosios knygos duomenų sutikrinimą; 
5.3. tvarko Biuro turto ir atsargų apskaitą, užtikrina duomenų teisingumą apskaitos registruose;
5.4. tvarko Europos Sąjungos ir bendrojo finansavimo lėšų apskaitą, užtikrina atskirą šių lėšų apskaitą teisės aktų nustatyta tvarka;
5.5. tvarko pajamų, gaunamų už suteiktas paslaugas, apskaitą ir sutikrina apskaitos registrų duomenis su Didžiosios knygos duomenimis;
5.6. apdoroja finansų valdymo informaciją ir konsultuoja Biuro darbuotojus priskirtos kompetencijos klausimais;
5.7. dalyvauja planuojant prekių ir paslaugų įsigijimo išlaidas, rengiant Biuro programų sąmatų projektus;
[bookmark: _Hlk219796055]5.8. pagal kompetenciją rengia statistines ir (ar) finansines ataskaitas, teikia duomenis VDA, FVAS ir kitomis informacinėmis sistemomis; 
5.9. vykdo einamąją finansų kontrolę priskirtose veiklos srityse;
[bookmark: _Hlk219796256]5.10. dalyvauja rengiant teisės aktų ir kitų dokumentų projektus finansų apskaitos ir finansų valdymo klausimais;
5.11. teikia pasiūlymus Skyriaus vedėjui dėl finansų apskaitos ir finansų valdymo procesų tobulinimo;
5.12. bendradarbiauja su valstybės ir savivaldybių institucijomis, įstaigomis ir organizacijomis pagal priskirtą kompetenciją;
5.13. Biuro direktoriaus ar Skyriaus vedėjo pavedimu pavaduoja kitus Skyriaus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais; 
5.14. pagal kompetenciją atlieka kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus ir Skyriaus vedėjo pavestas užduotis.

